**โครงการจัดกิจกรรมกีฬาสีสานสัมพันธ์บุคลากรคณะเภสัชศาสตร์และเลี้ยงสังสรรค์ต้อนรับปีใหม่**

**ประจำปี ๒๕๖๓**

………………………………….......................................................................................................................................................................

**1. หลักการและเหตุผล**

ในปัจจุบัน ภาระหน้าที่ในการปฏิบัติงานด้านงานการเรียนการสอน งานวิจัย งานบริการวิชาการ งานสนับสนุนวิชาการ และงานบริหารจัดการทั่วไป ตลอดทั้งการรายงานผลการปฏิบัติงานตามข้อตกลงกับมหาวิทยาลัย ของคณะเภสัชศาสตร์มีเพิ่มมากขึ้น และเป็นส่วนหนึ่งที่ บุคลากรผู้ปฏิบัติงานภายในคณะเภสัชศาสตร์ มีภาระงานที่เพิ่มมากขึ้น เกิดความตึงเครียดและกดดันในภาระงานที่ปฏิบัติ ยิ่งไปกว่านั้นสัมพันธภาพ หรือความสัมพันธ์อันดีที่ควรมีให้แก่เพื่อนร่วมงานกลับมีน้อยลง เพราะต่างคนต่างต้องทำงานของตน

คณะกรรมการสวัสดิการคณะเภสัชศาสตร์ จึงจัดกิจกรรมกีฬาสีสานสัมพันธ์บุคลากรคณะเภสัชศาสตร์และเลี้ยงสังสรรค์ต้อนรับปีใหม่ ประจำปี ๒๕๖๒ เพื่อเป็นการผ่อนคลาย และเป็นหนึ่งในสวัสดิการที่บุคลากรทั้งหลายควรได้รับ หลังจากที่ปฏิบัติงานมาร่วมปี และยังเป็นการสร้างขวัญกำลังใจ ผ่อนคลาย แลกเปลี่ยนความคิดเห็น เสริมสร้างสัมพันธภาพที่ดีระหว่างบุคลากรแต่ละหน่วยงาน ผู้บังคับบัญชากับผู้ใต้บังคับบัญชา ลดความขัดแย้งในการทำงาน นอกจากนี้ยังส่งผลให้การทำงานมีประสิทธิภาพมากยิ่งขึ้น  อยู่ร่วมกันได้อย่างมีความสุขในองค์กรและสังคม และเป็นกำลังใจแก่บุคลากรในการทำงานต่อไป

**๒.** **วัตถุประสงค์ของโครงการ**

๒.๑ เพื่อส่งเสริมและสนับสนุนความสามัคคีและสัมพันธภาพอันดีระหว่างบุคลากร

๒.๒ เพื่อเป็นการดำรงไว้ซึ่งประเพณีอันดีงาม

**๓. กลุ่มเป้าหมาย**  
 บุคลากรคณะเภสัชศาสตร์ จำนวน ๒๕๖ คน

**๔. วิธีดำเนินการ**  
 ๔.๑. ประชุมคณะกรรมการสวัสดิการคณะเภสัชศาสตร์

๔.๒ เสนอโครงการเข้าที่ประชุมส่วนงานเพื่อขออนุมัติ  
 ๔.๓ ประชาสัมพันธ์เชิญชวนให้บุคลากรเข้าร่วมโครงการ

๔.๔ ประชุมผู้แทนสีเพื่อกำหนดรูปแบบงาน เช่นพิธีเปิด ประเภทกิจกรรมการแสดง ๔-๕ ประเภท ขบวนพาเหรด กองเชียร์

การให้คะแนน รางวัลการแข่งขัน กรรมการดำเนินการแข่งขัน จัดเตรียมความพร้อมอุปกรณ์ประกอบการแข่งขัน

๔.๔ จัดเตรียมสถานที่  
 ๔.๕ ประสานงานกับร้านค้า

๔.๖ ประเมินผลการดำเนินงาน

**-๒-**

**๕. ระยะเวลาดำเนินการ**  
 วันพฤหัสบดีที่ ๒๗ ธันวาคม พ.ศ. ๒๕๖๒

|  |  |
| --- | --- |
| **เวลา** | **กิจกรรม** |
| ๐๘.๓๐ น. | เริ่มขบวนพาเหรด |
|  | พิธีเปิดกีฬาสีสานสัมพันธ์บุคลากรคณะเภสัชศาสตร์ |
|  | ประกวดกองเชียร์ |
|  | แข่งขันกีฬาสีสานสัมพันธ์บุคลากรคณะเภสัชศาสตร์ ๔-๕ ประเภท |
| ๑๑.๐๐ น. | ลงทะเบียนร่วมงานเลี้ยงสังสรรค์ต้อนรับปีใหม่ ประจำปี ๒๕๖๓ และรับของที่ระลึก |
| ๑๒.๐๐ น. | รับประทานอาหาร (โต๊ะจีน) |
| ๑๒.๓๐ น. | คณบดีคณะเภสัชศาสตร์กล่าวเปิดงานและอวยพรปีใหม่ ประจำปี ๒๕๖๓ |
| ๑๒.๔๕ น. | คณบดีคณะเภสัชศาสตร์มอบเงินรางวัลประจำปีแก่บุคลากรที่ปฏิบัติงานดีเด่นประจำปี ๒๕๖๒ |
|  | กิจกรรมการแสดง ................ของผู้แทนสีเขียว สีน้ำเงิน สีชมพู สีส้ม |
|  | รับประทานอาหารและคาราโอเกะ ตามอัธยาศัย |
| ๑๕.๐๐ น. | ปิดงานเลี้ยงสังสรรค์ |

**๖. สถานที่ดำเนินการ**  
 ณ สนามฟุตซอลและบริเวณโถงชั้น ๑ อาคารราชรัตน์

**๗. งบประมาณ**  
 จากเงินกองทุนสวัสดิการคณะเภสัชศาสตร์ จำนวน ๒๓๒,๐๐๐ บาท (สองแสนสองหมื่นหนึ่งพันห้าร้อยบาทถ้วน) โดยค่าใช้จ่ายต่างๆ ขออนุมัติถัวจ่ายทุกรายการ มีรายละเอียดดังนี้

๗.๑ ค่าเสื้อโปโลสำหรับบุคลากร (๒๕๐ บาท x ๒๕๖ คน) เป็นเงิน ๖๔,๐๐๐ บาท

๗.๒ ค่าของที่ระลึกแก่บุคลากร (๒๐๐ บาท x ๒๕๖ คน) เป็นเงิน ๕๑,๒๐๐ บาท

๗.๓ ค่าอุปกรณ์แสดงสัญญาลักษณ์สีเขียว สีน้ำเงิน สีส้ม สีชมพู (๓๐x๒๕๖) เป็นเงิน ๗,๖๘๐ บาท

๗.๔ ค่าอุปกรณ์จัดการแข่งขันกีฬาสี เป็นเงิน ๑๐,๐๐๐ บาท

๗.๕ ค่าดำเนินการจัดเตรียมสถานที่และตกแต่งเวที เป็นเงิน ๗,๐๐๐ บาท

๗.๖ ค่าอาหารกลางวัน และเครื่องดื่ม (๒,๕๐๐ บาท x ๓๒ โต๊ะ) เป็นเงิน ๘๐,๐00 บาท

๗.๗ ค่าเช่าเครื่องเสียง เป็นเงิน ๖,๕๐๐ บาท

๗.๘ ค่าของรางวัลการแข่งขันกีฬาสี เป็นเงิน ๕,๐๐๐ บาท

๗.๙ เบ็ดเตล็ด เป็นเงิน ๖๒๐ บาท

**รวมเป็นเงินทั้งสิ้น**  ๒๓๒,๐00 **บาท**

**-๓-**

**๘. ผู้รับผิดชอบโครงการ**  
 หน่วยสวัสดิการและบุคลากรสัมพันธ์และคณะกรรมการสวัสดิการคณะเภสัชศาสตร์

**๙. ผลที่คาดว่าจะได้รับ** ๙.๑  เกิดความสามัคคีและสัมพันธภาพระหว่างบุคลากรด้วยกันในคณะเภสัชศาสตร์

๙.๒  เป็นการอนุรักษ์และดำรงไว้ซึ่งประเพณี

**๑๐. ตัวชี้วัดความสำเร็จของโครงการ**

**เป้าหมายเชิงปริมาณ**

๑) จำนวนบุคลากรที่เข้าร่วมกิจกรรมไม่น้อยกว่าร้อยละ ๖๐ ของจำนวนเป้าหมายที่ตั้งไว้  **เป้าหมายเชิงคุณภาพ**

๑) ความพึงพอใจของผู้เข้าร่วมโครงการ/กิจกรรมเฉลี่ยไม่น้อยกว่า ๔ จาก ๕